《新修本草》蛴螬
味咸,微温、微寒,有毒。主恶血,血瘀痹气,破折血在胁下坚满痛,月闭,目中淫肤、青翳白膜。疗吐血在胸腹不去,及破骨 折,血结,金疮内塞,产后中寒,下乳汁。一名蛴,一名肥齐,一名勃齐。
生河内平泽及人家积粪草中。取无时,反行者良。
蜚蠊为之使,恶附子。大者如足大指,以背滚行,乃驶于脚,杂猪蹄作羹与乳母,不能别之。诗云领如蝤蛴,今此别之。名以蛴字在下,恐此云蛴螬倒尔。
〔谨案〕此虫,有在粪聚中,或在腐木中。其在腐柳树中者,内外洁白;土粪中者,皮黄内黑黯。形色既异,土木又殊,当以木中者为胜。采虽无时,亦宜取冬月为佳。案《尔雅》∶一名蝎,一名 ,一名蝤蛴。
《药征续编》蛴螬
大 虫丸。
上一方。
【品考】
邢KT 曰∶在粪土者,名蛴螬。陈藏器曰∶蛴螬身短足长,背有毛节,入秋化为蝉是。
《证类本草》蛴螬
味咸,微温、微寒,有毒。主恶血,血瘀痹气,破折血在胁下坚满痛,月闭,目中淫肤,青翳白膜,疗吐血在胸腹不去及破骨 折,血结,金疮内塞,产后中寒,下乳汁。一名(扶文切)蛴,一名KT (音肥)齐,一名 齐。生河内平泽及人家积粪草中。取无时,反行者陶隐居云∶大者如足大指,以背行,乃快于脚,杂猪蹄作羹,与乳母不能别之。《诗》云∶领如蝤蛴,今此别之,名以蛴字在下,恐此云此蛴螬倒尔。唐本注云∶此虫有在粪聚,或在腐木中。其在腐柳树中者,内外洁白;土粪中者,皮黄内黑黯。形色既异,土木又殊,当以木中者为胜。采虽无时,亦宜取冬月为佳。按《尔雅》一名蝎(音曷),一名 ,一名蝤蛴。今按陈藏器本草云∶蛴螬,主赤白游疹。以物发疹破碎,蛴螬取汁涂之。臣禹锡等谨按蜀本注云∶今据《尔雅》 ,蛴螬。注云∶在粪土中。《本经》亦云∶一名 蛴。又云∶生积诸朽树中蠹虫,俗通谓之蝎,莫如其主疗,唯桑树中者,近方∶用用未识部虫类中,有桑蠹一条云∶味甘,无毒。主心暴痛,金疮肉生不足,即此是也。苏云∶当以木中者为胜,今独谓其不然者,谓生出既殊,主疗亦别。虽有毒,无毒易见,而相使、相恶难知。又蝎不共号蛴螬, 不兼名 ,几以处疗,当自审之也。药性论云∶蛴螬,臣。汁,主滴目中,去翳障。主血止痛。日华子云∶蛴螬虫,治胸下坚满,障翳瘀膜,治风疹。桑、柳树内收者佳,余处即不中。粪土中者,可敷恶疮。
图经曰∶蛴螬,生河内平泽及人家积粪草中,今处处有之。大者